കെ.എം മാണി ഫൗണ്ടേഷന്്റെ നേതൃത്വത്തില് പ്ലാവ് നടീല് പദ്ധതിക്ക് നാളെ പാലായില് തുടക്കം പാലാ: കെ.എം മാണി ഫൗണ്ടേഷന്്റെയും വേള്ഡ് മലയാളി കൗണ്സിലിന്്റെയും ഗ്രീന് വേള്ഡ് ക്ലീന് വേള്ഡ് ഫൗണ്ടേഷന്്റെയും സംയുക്ത ആഭിമുഖ്യത്തില് പാലാ നിയോജക മണ്ഡലത്തില് വ്യാപകമായ പ്ലാവ് നടീല് പദ്ധതിക്ക് നാളെ തുടക്കം കുറിക്കും. കെ.എം മാണി ഫൗണ്ടേഷന് ചെയര്മാന് ജോസ് കെ മാണി തന്്റെ വീട്ടുവളപ്പില് രാവിലെ ഒന്പത് മണിക്ക് പ്ലാവിന് തൈ നട്ടു കൊണ്ടാണ് പദ്ധതിക്ക് തുടക്കം കുറിക്കുന്നത്. നിയോജക മണ്ഡലത്തിലെ പന്ത്രണ്ട് പഞ്ചായത്തുകളിലും പാലാ മുന്സിപ്പാലിറ്റിയിലും ഇന്ന് തന്നെ പ്ലാവിന് തൈകള് വിതരണം ചെയ്യും. ആദ്യഘട്ടത്തില് നിയോജക മണ്ഡലത്തില് ആയിരം പ്ലാവിന് തൈകളാണ് നട്ടുപിടിപ്പിക്കുന്നത്. ഇരുനൂറ് രൂപയിലേറെ വിലവരുന്ന ആയുര് ജാക്ക് അഥവാ വിയറ്റ്നാം സൂപ്പര് ഏര്ളി പ്ലാവിന് തൈകളാണ് തികച്ചും സൗജന്യമായി വിതരണം ചെയ്യുന്നത്. രണ്ടാം വര്ഷം മുതല് കായ്ഫലം തരുന്നതും വര്ഷത്തില് രണ്ട് തവണ കായ്ക്കുന്നതുമാണ് ഈ പ്ലാവ്.ശരാശരി പതിനഞ്ച് അടി ഉയരത്തില് മാത്രമാകും വളരുക. നാളെ 2.30 മുതല് എല്ലാ പഞ്ചായത്തുകളിലും താഴെപ്പറയുന്ന കേന്ദ്രങ്ങളില് വച്ച് ലഭ്യത അനുസരിച്ച് സൗജന്യമായി പ്ലാവിന്തൈകള് വിതരണം ചെയ്യുമെന്ന് ഭാരവാഹികള് അറിയിച്ചു. പാലാ മുന്സിപ്പാലിറ്റി മുന് സിപ്പല് ഓഫീസ് അങ്കണം, തലനാട് പഞ്ചായത്ത് ഓഫീസ് അങ്കണം, തലപ്പലം പ്ലാശനാല് ജംക്ഷന്, കരൂര് ഇടനാട്, കുടക്കച്ചിറ സഹകരണ ബാങ്കുകള്, വലവൂര് സഹകരണ ബാങ്ക് ഓഡിറ്റോറിയം, രാമപുരം രാമപുരം ജംക്ഷന്, കടനാട് കടനാട് പഞ്ചായത്ത് ഓഫീസ് അങ്കണം, ഭരണങ്ങാനം ചൂണ്ടച്ചേരി സഹകരണ ബാങ്ക്, മേലുകാവ് പയസ് മൗണ്ട് ജംക്ഷന്, മൂന്നിലവ് മൂന്നിലവ് സഹകരണ ബാങ്ക്, മീനച്ചില് പൂവരണി, ഇടമറ്റം സഹകരണ ബാങ്കുകള്, കൊഴുവനാല് കൊഴുവനാല് പഞ്ചായത്ത് ഓഫീസ് അങ്കണം, മുത്തോലി മുത്തോലി, പന്തത്തല സഹകരണ ബാങ്കുകള്, എലിക്കുളം പൈക അഗ്രികള്ച്ചറല് കോപ്പറേറ്റീവ് ഇംപ്രൂവ്മെന്്റ് സൊസൈറ്റി.